ในปี 2563 ช่วงที่เกิดวิกฤตโควิดที่ก่อให้เกิดกระแส New Normal ชีวิตขับเคลื่อนด้วยดิจิทัล หลายประเทศอัดฉีดสภาพคล่องเพื่ออะไร
ในปี 2563 ช่วงที่เกิดวิกฤตโควิดที่ก่อให้เกิดกระแส New Normal ชีวิตขับเคลื่อนด้วยดิจิทัล หลายประเทศอัดฉีดสภาพคล่องเพื่อกระตุ้นเศรษฐกิจ นี่คือจุดพีคของธุรกิจเทคโนโลยีที่ได้รับประโยชน์เต็มๆ เม็ดเงินไหลเข้าหาหุ้นเทคฯ จนราคาทำนิวไฮกันอย่างรวดเร็ว เพื่อรับกับผลดำเนินงานที่เติบโตพุ่งแรง กองทุน ARK ที่เติบโตมากับสายนี้แต่แรกจึงวิ่งราวรถไฟเหาะ ตัดภาพมาที่ปี 2564-2565 จีนคุมเข้มธุรกิจเทคโนโลยี ขณะที่ธนาคารกลางสหรัฐฯ (Fed) เริ่มใช้นโยบายการเงินที่ตึงตัว หุ้นทั่วโลกร่วงระเนระนาดไปตามๆ กัน โดยเฉพาะหุ้นเทคฯ ที่ได้รับผลกระทบหนัก ส่งผลกระทบต่อมูลค่าพอร์ตของกองทุน ARK ร่วงลงหนักตามตลาดไปด้วย 

ยกตัวอย่างกองทุน ARK ที่คนไทยน่าจะรู้จัก เช่น กองทุน ARK Innovation ETF (ARKK), กองทุน ARK Fintech Innovation ETF (ARKF), กองทุน ARK Genomic Revolution ETF (ARKG), กองทุน ARK Autonomous Technology & Robotics ETF (ARKQ), กองทุน ARK Next Generation Internet ETF (ARKW) และ Nikko AM ARK ซึ่งผลดำเนินงานของกองทุนเหล่านี้ก็ได้รับผลกระทบจากความผันผวนในระยะสั้นที่เกิดจากปัจจัยแวดล้อมต่างๆ แม้ว่าวันนี้จีนจะผ่อนคลายการควบคุมธุรกิจเทคโนโลยี หุ้นเทคฯ ทั่วโลกเริ่มกลับมาพลิกฟื้นกันคึกคัก แต่ก็อาจจะเห็นบางส่วนที่ยังไม่กลับมาเท่าเดิมได้ เช่นเดียวกับบรรดาธีมเมกะเทรนด์ ธุรกิจต่างๆ ที่เกี่ยวข้องกับเทคโนโลยีแห่งอนาคตวันนี้ก็ยังไม่ได้พลิกฟื้นกลับมาสดใสเท่าที่ควร เพราะยังมีความไม่แน่นอนของภาพเศรษฐกิจใหญ่อย่างสหรัฐฯ ว่าจะชะลอตัวหรือเกิดภาวะถดถอยในช่วงปลายปี 2566 กันแน่ หรือปัจจัยดอกเบี้ยสหรัฐฯ ที่ยังทรงตัวระดับสูง และ Fed ก็ยังไม่ปิดตายประตูการขึ้นดอกเบี้ย จึงกลายเป็นภาพความผันผวนที่ยังเข้ามาวนเวียนในตลาดเป็นระยะๆ นี่คือภาพระยะสั้นที่ยังไม่ชัดเจน และภาพเศรษฐกิจในระยะยาวก็ไม่ชัดเจนตามไปด้วย ส่งผลให้บรรยากาศการลงทุนทั่วโลกซบเซา
ข่าวเศรษฐกิจและการเงิน,ตลาดการเงิน & ผลิตภัณฑ์และบริการทางการเงิน,เทคโนโลยีทางการเงิน & การเงินดิจิทัล